|  |  |  |
| --- | --- | --- |
| Tantárgy neve:Koraújkori egyetemes történelem forrásismerete és kutatási módszerei | **Kredit:**2 | Előadás SzemináriumSpeciálkollégium / Intézményi szabadon választható kurzus  |
| **Félévek száma:**1 (2017/18. tavaszi félév) | **Heti óraszám:**2 | **Értékelés:** Kollokvium Gyakorlati jegy Aláírás  |
| **Tárgykód:**BTTR340OMA | **Óra időpontja és helyszíne:**Kedd 10:00-11:30 XII. terem |
| **Oktató:** Bradács Gábor (egyetemi tanársegéd)**Tantárgyfelelős:** Dr. Barta Róbert tanszékvezető egyetemi docens**Az óra nyelve:** magyar |
| **A kurzus leírása:**A szeminárium célja, hogy megismertesse az osztatlan tanárképzésben részt vevő hallgatókat az európai és az Európán kívüli területek kora újkori történetének, tehát a kb. 1450 és 1750 között terjedő időszakának a forrásaival, ezen források elemzésének sajátosságaival, továbbá a kora újkor történetének alapvető szakirodalmával, kézikönyveivel, forráskiadásaival. Fontos célkitűzés, hogy a félév végére a hallgatók képesek legyenek szakbibliográfia készítésére, valamint megismerjék az egyetemes kora újkor történetével foglalkozó legfontosabb folyóiratait, online és off-line adatbázisait, a legújabb kutatási irányokat és paradigmákat, továbbá szert tegyenek olyan alapvető forráskutatási ismeretekre, készségekre, amelyek más korszakok feldolgozásában is segítségükre lehetnek.1. A történeti forrás fogalma, felosztásai; a történeti források elemzésének sajátosságai; a kora újkori források elemzésének sajátosságai, lépései
2. A kora újkor fogalma, korszakolásai, értékelése
3. A kora újkor történetének összefoglaló szakmunkái, forráskiadásai, elektronikus adatbázisai
4. Normatív források 1: akták, hivatali iratok
5. Normatív források 2: gazdasági jellegű összeírások, statisztikailag feldolgozható iratok (népszámlálások, anyakönyvek, stb.)
6. Normatív források 3: törvénygyűjtemények, periratok, bírósági határozatok, városi jogkönyvek, stb.
7. Narratív források 1: történetírói munkák, (krónikák, életrajzok, országtörténetek, stb.)
8. Narratív források 2: személyes jellegű emlékanyagok (önéletrajzok, emlékiratok, naplók, magánlevelek, beszédek, stb.)
9. Sajtótermékek: tudósítások, publicisztikák, röpiratok
10. Vallási-felekezeti témájú értekezések
11. Tudományos-filozófiai értekezések
12. Politikai filozófiai értekezések
13. Képi-narratív források: emblémáskönyvek

**A szemináriumi munka értékelése:** órai munka, beadandó dolgozat |
| **Kötelező és ajánlott olvasmányok:**Angi J. – ifj. Barta J. – Bárány A. – Györkös A. – Kovács Z. – Lévai Cs. – Orosz I. – Papp I. – Papp K. – Pósán L.: *Európa az újkorban*. Debrecen, 2006Barta János (ifj.): *„Napkirályok” tündöklése (Európa a XVI-XVIII. században)*. Debrecen, 1996Bertényi Iván (szerk.): *A történelem segédtudományai*. Bp., 2006 (több kiadásban is!)Breisach, Ernst: *Historiográfia*. Bp., 2004Buzinkay Géza: *Kis magyar sajtótörténet*. Bp., 1993Dezsényi Béla: Könyvtártörténet – sajtótörténet – forráskritika. In: *Magyar Könyvszemle* 87:4 (1971), 365–370.(<http://epa.oszk.hu/00000/00021/00283/pdf/MKSZ_EPA00021_1971_87_04_353-374.pdf#page=13>) Ember Győző: A levéltári forrásközlés apparátusa. In: *Levéltári Közlemények* 46:2 (1975), 203-221.Fülöp Géza: *Sajtótörténet, sajtóismeret*. Bp., 1990 (több kiadásban is!)Glatz Ferenc: *Történetírás – korszakváltásban*. Bp., 1990Hahner Péter: *A régi rend alkonya: egyetemes történet 1648-1815*. Bp., 2006Hajnal István: *Az újkor története*. Bp., 1936, 1988 (Egyetemes történet 3.)Katona András: *Kora újkori egyetemes történelem: XV-XVIII. század*. Bp., 2008Poór János: *Nyugat-Európa és a gyarmatbirodalmak kialakulásának kora, 1500-1800*. Bp., 1991Poór János (szerk.): *Kora újkori egyetemes történeti szöveggyűjtemény*. Bp., 2000Poór János (szerk.): *A kora újkor története*. Bp., 2009Pounds, Norman J. G.: *Európa történeti földrajza*. Bp., 2003Rácz Lajos: *Az európai gazdaság-világ történeti földrajza: az európai gazdaság térszerkezetének átalakulása a késő középkor és a kora újkor idején*. Szeged, 1997Sashalmi Endre: *A nyugat-európai államfejlődés vázlata*. Bp., 2006 |